Diari Oficial de la Generalitat Valenciana


Sumari del DOGV 7681, del 18-12-2015 (2015/10480)

RESOLUCIÓ de 16 de desembre de 2015, de la Presidència de la Generalitat, per la qual es convoquen nou beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2016/2017.
-----------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7681

Data del DOGV
:   18-12-2015

Secció del DOGV
:   III. ACTES ADMINISTRATIUS - B) SUBVENCIONS I BEQUES

Número del document
:   2015/10004


Data del document
:   16-12-2015

Organisme emissor
:   Presidència de la Generalitat

Tipus de document
:   Resolució

Anàlisi jurídica

 Descriptors 

:   * ajuda pública

RESOLUCIÓ de 16 de desembre de 2015, de la Presidència de la Generalitat, per la qual es convoquen nou beques per a la realització de pràctiques professionals en matèria de publicitat en la Direcció General de Relacions Informatives i Promoció Institucional, durant l'exercici 2016/2017. [2015/10725]  
La Presidència de la Generalitat, en el marc de la política dirigida a la millora i especialització professional de joves amb el títol de Graduat o Graduada en Disseny Gràfic o equivalent, Ciències de la Informació branca de Publicitat i Relacions Públiques, i Grau de Publicitat i Relacions Públiques, entén adequat per a completar la seua formació i adquirir noves aptituds, apropar-los al coneixement pràctic de l'Administració Pública.  
La realització de pràctiques professionals oferix una oportunitat formativa afegida quan es finalitzen els estudis, i facilita aquests joves un valuós instrument per a complementar els coneixements teòrics adquirits en els seus estudis i enriquir-los per mitjà de la col·laboració amb els/les professionals de l'Administració, dels quals poden aprendre no sols nous coneixements teòrics, sinó també la manera de dur-los a terme per mitjà de la seua participació en les tasques que realitzen aquests professionals.  
La Llei Orgànica 5/1982, d'1 de juliol, de l'Estatut d'Autonomia de la Comunitat Valenciana, en la seua redacció donada per la Llei Orgànica 1/2006, de 10 d'abril, establix en l'article 49.29 la competència exclusiva de la Comunitat Valenciana en matèria de publicitat, sense perjuí de les normes dictades per l'Estat per a sectors i mitjans específics.  
D'altra banda, el Decret 103/2015, de 7 de juliol, del Consell, pel qual s'establix l'estructura orgànica bàsica de la Presidència i de les conselleries de la Generalitat, establix en l'article 4.2é que de la Secretaria Autonòmica de Comunicació depén la Direcció General de Relacions Informatives i Promoció Institucional, que assumix les funcions en matèria de política informativa, imatge institucional, campanyes publicitàries de la Generalitat, intervenció administrativa en matèria de ràdio i televisió de competència de la Comunitat Valenciana. En els mateixos termes es pronuncia l'article 24 del Decret 151/2015, de 18 de setembre, del Consell, pel qual aprova el Reglament orgànic i funcional de la Presidència de la Generalitat, correcció d'errors publicada en el DOCV núm. 7647, de 30 d'octubre de 2015.  
  
D'acord amb el que disposa la disposició transitòria huitena, apartat 1, de la Llei 1/2015, de 6 de febrer, de la Generalitat, d'Hisenda Pública, del Sector Públic Instrumental i de Subvencions, amb el que establix el Decret 132/2009, de 4 de setembre, del Consell, pel qual es regula la concessió de beques, i amb l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II d'aquest Decret, i en la Llei 38/2003, de 17 de novembre, General de Subvencions, desplegada pel Reial Decret 887/2006, de 21 de juliol, pel qual s'aprova el seu reglament, es convoquen nou beques professionals per a joves titulats en la Direcció General de Relacions Informatives i Promoció Institucional.  
  
Aquesta actuació es troba recollida en els objectius i activitats del Programa 462.20 beques per a pràctiques professionals en matèria de publicitat, de l'estat de despeses del Pressupost de la Generalitat per al 2016.  
Les beques que s'han de concedir en aquesta convocatòria no estan subjectes a la política de la competència de la Unió Europea en matèria d'ajudes públiques i, per tant, no necessiten notificació a la Comissió Europea per no reunir els requisits de l'article 107.1 del Tractat de Funcionament de la Unió Europea, ja que quant a la qualitat del beneficiari i de l'objecte de les beques, aquestes accions subvencionables no afecten la competència ni els intercanvis comercials entre els estats membres, i tampoc afavorixen determinades empreses o produccions.  
  
Per tant, amb la percepció de les esmentades beques no hi ha cap avantatge econòmic, ni desenvolupament d'activitat econòmica en el mercat relacionat amb l'oferta de béns i serveis que permeten possibilitat de falsejament de la competència que afecte els intercanvis comercials entre estats membres, als efectes assenyalats en el Decret 147/2007, de 7 de setembre, del Consell, pel qual es regula el procediment de notificació i comunicació a la Comissió Europea dels projectes de la Generalitat dirigits a establir, concedir o modificar subvencions públiques.  
  
Per això, en virtut de la normativa anteriorment citada i de conformitat amb l'article 12.1 o) de la Llei 5/1983, de 30 de desembre, del Consell, pel qual li correspon al president de la Generalitat exercir totes aquelles altres facultats i atribucions que li corresponguen d'acord amb les disposicions vigents, així com aquelles que no estiguen expressament atribuïdes a altres òrgans o institucions, resolc:  
  
Primer  
Convocar, en règim de concurrència competitiva, sota els principis de publicitat, transparència, objectivitat, igualtat i no discriminació, la concessió de 9 beques destinades a titulats/des en matèria de publicitat per a la realització de pràctiques professionals en la Direcció General de Relacions Informatives i Promoció Institucional durant l'exercici 2016 i 2017.  
  
Segon  
Aprovar les bases que s'adjunten com a annex d'aquesta resolució, les quals regiran en aquesta convocatòria.  
  
Tercer  
La quantia de l'import global màxim destinat a finançar aquestes beques ascendix a 112.082,13 - (cent dotze mil huitanta-dos euros amb tretze cèntims), dels quals 63.998,10 - (seixanta-tres mil nou-cents noranta-huit euros amb deu cèntims) es finançaran amb càrrec al capítol IV, línia de subvenció T2400000, inclosa en l'aplicació pressupostària 20.73.06.642.86.7, de la Direcció General de Relacions Informatives i Promoció Institucional, del Pressupost de la Generalitat per a 2016, i 48.084,03 - (quaranta-huit mil huitanta-quatre euros amb tres cèntims) amb càrrec a la mateixa línia i aplicació pressupostària de l'exercici 2017. No obstant això, l'eficàcia d'aquesta convocatòria quedarà condicionada a l'existència de crèdit adequat i suficient per a atendre-la en els pressupostos de la Generalitat per a 2016 i 2017, de conformitat amb el que disposa l'Ordre de 26 de setembre de 1994, sobre tramitació anticipada d'expedients de la despesa de la Conselleria d'Economia i Hisenda.  
  
  
DISPOSICIONS FINALS  
  
Primera  
Aquesta resolució produirà efectes l'endemà de la seua publicació en el Diari Oficial de la Comunitat Valenciana.  
  
Segona  
Contra l'esmentada resolució, que posa fi a la via administrativa, es podrà interposar potestativament recurs de reposició davant del mateix òrgan que ha dictat l'acte, en el termini d'un mes comptat des de l'endemà de la seua publicació, de conformitat amb el que preveuen els articles 116 i 117 de la Llei 30/1992, de 26 de novembre, del Règim Jurídic de les Administracions Públiques i del Procediment comú, o bé recurs contenciós administratiu davant de la Sala del Contenciosa Administrativa del Tribunal Superior de Justícia de la Comunitat Valenciana, en el termini de dos mesos comptats des de l'endemà de la seua publicació, de conformitat amb el que establixen els articles 10 i 46 de la Llei 29/1998, de 13 de juliol reguladora de la jurisdicció contenciosa administrativa. No es poden simultaniejar ambdós recursos, i sense perjuí que s'utilitze qualsevol altra via que es considere oportuna.  
  
  
València, 16 de desembre de 2015.- El president de la Generalitat, p. d. (R 31.07.2015, de delegació d'atribuciones del President, DOCV 04.08.2015), el secretari autonòmic de Comunicació: José María Vidal Beltrán.  
  
  
ANNEX  
Bases de la convocatòria per a la concessió de nou beques per a completar la formació de titulats en matèria de publicitat per mitjà de la realització de pràctiques professionals en la Direcció General de Relacions Informatives i Promoció Institucional durant l'exercici 2016 i 2017.  
  
Base primera. Objecte  
Les beques que es regulen en aquestes bases tenen com a objecte completar i desenvolupar la formació acadèmica de joves amb el títol de Graduat o Graduada en Disseny Gràfic o equivalent, Ciències de la Informació branca de Publicitat i Relacions Públiques i Grau de Publicitat i Relacions Públiques, a través de la realització de pràctiques professionals en la Direcció General de Relacions Informatives i Promoció Institucional, en aquelles tasques relacionades amb les esmentades que siguen adequades per a adquirir formació complementària i especialització.  
  
Base segona. Nombre i organisme en què s'efectuaran les pràctiques  
1. Es convoquen 9 beques per a la realització de pràctiques en publicitat.  
2. Les persones beneficiàries de les beques realitzaran les seues pràctiques en les dependències de la Direcció General de Relacions Informatives i Promoció Institucional.  
  
Base tercera. Requisits que han de tindre les persones sol·licitants  
1. Les persones que sol·liciten participar en la convocatòria hauran de reunir els requisits següents, en la data de finalització del termini de presentació de sol·licituds:  
a) Estar en possessió del títol de Graduat o Graduada en Disseny Gràfic o equivalent, Ciències de la Informació branca de Publicitat i Relacions Públiques o Grau en Publicitat i Relacions Públiques, expedit o homologat per les autoritats espanyoles corresponents i que no hagen transcorregut més de cinc anys des de la seua finalització.  
b) No ser major de 35 anys.  
c) No haver sigut beneficiari de beques de pràctiques professionals en la Generalitat per un període igual o superior a 36 mesos.  
d) No trobar-se incurs en les prohibicions per a obtindre la condició de beneficiari, establides en l'article 13 de la Llei 38/2003, de 17 de novembre, General de Subvencions.  
2. No podran optar a aquestes beques els que en el moment de publicar-se la convocatòria ja estiguen disfrutant d'una beca de pràctiques professionals en la Generalitat, llevat que es concórrega a aquesta beca que s'està disfrutant o que resten menys de dos mesos per a la seua finalització.  
  
Base quarta. Duració de la beca i pròrroga  
1. El període de duració de les beques serà de dotze mesos des de la data que s'indique en la resolució de concessió, que serà objecte de publicació en el Diari Oficial de la Comunitat Valenciana, i la data d'inici no podrà ser anterior al 5 de maig de 2016.  
La no incorporació injustificada d'un becari/a en la data indicada en la resolució de concessió, s'interpretarà com una renúncia a la beca concedida. En aquest cas es podrà concedir una nova beca a la persona candidata que corresponga segons la borsa de reserva per a substitucions que es cree amb aquesta finalitat, o podrà deixar-se deserta.  
2. Sense perjuí del que preveu el paràgraf anterior, el període de duració podrà prorrogar-se sense necessitat de nova convocatòria per un període màxim de dotze mesos addicionals, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle, quan es complisquen els condicionants exposats. En cap cas el beneficiari de la beca podrà superar el període de 36 mesos tal com preveu la base tercera d'aquesta convocatòria.  
  
Base cinquena. Dotació econòmica individual i pagament de la beca  
1. La dotació econòmica de cada una de les beques serà de mil (1.000) euros mensuals bruts.  
Sobre l'esmentat import haurà de practicar-se la retenció corresponent, a compte de l'Impost sobrela Renda de les Persones Físiques, així com la corresponent cotització a la Seguretat Social en els termes establits en el Reial Decret 1493/2011, de 24 d'octubre, i les altres que, si és el cas, pogueren correspondre.  
2. En cas de pròrroga de les beques, en el segon període la quantia procedent serà la que resulte aplicable d'acord amb la resolució a què es referix l'article 17.1 del Decret 132/2009, de 4 de setembre, del Consell, pel qual es regula la concessió de beques, que estiga vigent en aquest període.  
3. Les quantitats abonades en cap cas tindran el caràcter de salari o retribució, sinó d'ajuda econòmica per a les despeses que la beca comporta.  
3. Durant el període de vigència de la beca i a fi que la quantia de l'ajuda concedida no es veja indirectament minvada, es podran abonar ajudes complementàries per a compensar les despeses derivades de l'assistència a cursos, seminaris, esdeveniments o altres activitats que, a consideració del tutor o tutora responsables de la formació, s'entenguen necessaris o convenients als propòsits d'aquesta. En aquest cas, les esmentades despeses els seran rescabalades en els termes que, per al personal de la Generalitat i l'adscrit funcionalment al servei d'aquesta, establix el Decret 24/1997, d'11 de febrer, del Consell de la Generalitat, sobre indemnitzacions per raó del servei i gratificacions per serveis extraordinaris, modificat pel Decret 64/2011, de 27 de maig, del Consell i pel Decret 95/2014, de 13 de juny, del Consell.  
  
L'aplicació d'aquesta normativa es referirà únicament als conceptes i quanties que hagen de ser rescabalats, sense que això implique una modificació en la relació jurídica del becari amb l'Administració.5. L'import de les beques s'abonarà mensualment, després de la certificació de la persona titular de la Direcció General de Relacions Informatives i Promoció Institucional.  
  
Base sisena. Termini, lloc i forma de presentació de les sol·licituds  
1. El termini de presentació de sol·licituds serà de 15 dies hàbils, comptats a partir de l'endemà de la publicació d'aquesta convocatòria en el Diari Oficial de la Comunitat Valenciana.  
2. Les persones aspirants a obtindre una beca presentaran la sol·licitud exclusivament per via telemàtica. Per a això accediran a la seu electrònica de la Generalitat, https://sede.gva.es, punxaran en l'apartat «Serveis en línia» i buscaran el tràmit de sol·licitud de beca dissenyat amb aquest efecte. Per a poder realitzar la presentació, el sol·licitant haurà de disposar de firma electrònica, per mitjà del certificat reconegut per a ciutadans emés per l'Agència de Tecnologia i Certificació Electrònica, www.accv.es, o del DNI electrònic. En aquesta sol·licitud es presentarà el currículum de forma completa segons models normalitzats, sense perjuí de la normativa establida amb caràcter general sobre la presentació de sol·licituds davant de les administracions públiques. En cas d'incompliment d'aquesta obligació es requerirà a l'interessat perquè l'esmene.  
3. Ambdós documents són obligatoris i estaran accessibles en la seu electrònica de la Generalitat https://sede.gva.es, i s'hauran d'emplenar els formularis disponibles, a fi de poder obtindre l'autobaremació inicial dels mèrits adduïts en el currículum, que es calcularà de forma automàtica a partir de la informació aportada en aquest. El resultat d'aquesta baremació es visualitzarà com un camp més del formulari.  
  
4. Hi ha un correu d'assistència tècnica, generalitat\_en\_dfb@fun.rm destinat a resoldre qualsevol problema tècnic relacionat amb la presentació electrònica d'aquesta sol·licitud.  
5. El formulari de sol·licitud incorpora una declaració responsable, per mitjà de la qual la persona sol·licitant manifesta sota la seua responsabilitat que totes les dades recollides en la sol·licitud i en el currículum que hi adjunta són verídiques i que es troba en possessió de la documentació que així ho acredita, i queda a disposició de la Generalitat per a la comprovació, el control i la inspecció que es consideren oportuns.  
Segons el que disposa l'article 71 bis de la Llei 30/1992, la inexactitud, falsedat o omissió, de caràcter essencial, en qualsevol dada, o manifestació, en l'esmentada declaració responsable, així com la falta d'acreditació dels requisits exigits, determinarà la impossibilitat de continuar en la convocatòria.  
6. Igualment, inclou una autorització perquè l'Administració obtinga directament l'acreditació del compliment de les obligacions tributàries i amb la Seguretat Social previstes en els articles 18 i 19, respectivament, del Reial Decret 887/2006, de 21 de juliol, pel qual s'aprova el Reglament de la Llei 38/2003, General de Subvencions (BOE 176, 25.07.2006).  
7. La presentació de la sol·licitud en el registre electrònic es podrà acreditar per mitjà del rebut expedit per aquest de manera automàtica. Als efectes del còmput de terminis, serà vàlida i produirà efectes jurídics la data d'entrada que es consigne en el rebut expedit pel registre electrònic. La Generalitat garantix que la data i l'hora assignada en el rebut és l'hora oficial que establix el Reial Institut i Observatori de l'Armada.  
8. La recepció en dia inhàbil a la unitat corresponent s'entén efectuada el primer dia hàbil següent. Es consideren inhàbils els que tinguen la condició de festes oficials a la Comunitat Valenciana.  
9. En el cas que una mateixa persona, dins del termini establit, presentara més d'una sol·licitud, s'entendrà que l'última presentada reemplaça les anteriors.  
  
Base setena. Presentació de documentació acreditativa dels mèrits  
  
1. Juntament amb la sol·licitud i el currículum presentats per via telemàtica no s'acompanyarà cap documentació.  
2. Els sol·licitants presentaran la documentació acreditativa dels mèrits detallats en el currículum en el moment de l'entrevista, o quan així se'ls requerisca per la comissió avaluadora.  
La documentació acreditativa haurà de ser:  
a) Còpia compulsada del DNI o document d'identitat de qualsevol dels països membres de la Unió Europea. La comprovació directa de les dades d'identificació (DNI) podrà ser demanada per l'Administració sempre que s'autoritze expressament en la sol·licitud. En cas contrari, la persona sol·licitant quedarà obligada a presentar còpia compulsada del DNI.  
b) Còpia compulsada dels títols oficials de Graduat o Graduada en Disseny Gràfic o equivalent, Ciències de la Informació branca de Publicitat i Relacions Públiques i Grau de Publicitat i Relacions Públiques, homologat a Espanya.  
En el supòsit de trobar-se en tràmit l'expedició del títol, podrà presentar-se certificat acadèmic de finalització d'estudis expedit per l'òrgan competent juntament amb el rebut de l'abonament de les taxes corresponents.  
c) Expedient acadèmic compulsat amb la nota mitjana oficial.  
d) Còpia compulsada de qualsevol altre document que acredite la possessió de títols, màsters, cursos, mèrits docents, investigadors o professionals que es desitgen al·legar.  
e) Documentació que acredite trobar-se en algun dels supòsits establits en l'apartat 2, de la base novena, que determinen la preferència de la concessió de la beca en cas d'empat en la valoració.  
  
3. Els mèrits que no siguen acreditats suficientment no seran tinguts en compte a l'efecte de la seua valoració. El compliment temporal dels mèrits s'entendrà referit a la data de finalització del termini de presentació de sol·licituds.  
4. Si, en qualsevol moment del procés, arriba a coneixement de la comissió avaluadora corresponent que algun dels sol·licitants no posseïx la totalitat dels requisits exigits, es requerirà a l'interessat per a la seua acreditació en el termini màxim de 10 dies hàbils, i se li indicarà que si no ho fera quedarà exclòs del procés, prèvia indicació de les inexactituds o possibles falsedats formulades pel sol·licitant.  
5. La presentació de la sol·licitud per a optar a aquestes beques implicarà l'acceptació per la persona sol·licitant de les bases d'aquesta convocatòria.  
6. Quant a la gestió electrònica del procediment administratiu d'aquesta convocatòria s'observarà el que disposa l'Ordre 17/2011, de 6 de maig, de la Conselleria de Justícia i Administracions Públiques, per la qual es desenvolupa el capítol II, de les beques de les pràctiques professionals, del Decret 132/2009, de 4 de setembre, del Consell, pel qual es regula la concessió de beques.  
  
Base huitena. Comissió avaluadora i procés de selecció  
1. Per a l'examen de les sol·licituds de beca i elaboració de les oportunes propostes, es constituirà una comissió avaluadora que estarà formada per:  
a) La persona titular de la Subdirecció General de Relacions Informatives i Promoció Institucional o persona en qui delegue, que exercirà la Presidència de la comissió.  
Vocals:  
b) La persona titular del Servei de Publicitat i Imatge Institucional o persona en qui delegue.  
c) Dos funcionaris/es adscrits a la Direcció General de Relacions Informatives i Promoció Institucional nomenats pel director general de Relacions Informatives i Promoció Institucional. Un d'aquests/es actuarà com a secretari/a de la comissió amb veu i vot.  
d) Un assessor adscrit a la Presidència de la Generalitat.  
2. Els membres de la comissió avaluadora podran ser assessorats pel personal tècnic o professional que es considere necessari, que podrà assistir amb veu però sense vot.  
3. La comissió avaluadora adaptarà el seu funcionament al que establix la convocatòria i en la Llei de Règim Jurídic de les Administracions Públiques i del Procediment Administratiu Comú, pel que fa a la composició i el funcionament dels òrgans col·legiats, prenent els seus acords per majoria simple, i estendrà actes de les sessions que realitze i dels acords que adopte.  
4. La comissió avaluadora es reunirà dins dels 15 dies següents a la terminació del termini de presentació de sol·licituds a fi de valorar els mèrits al·legats d'acord amb la informació obtinguda en l'autobaremació, que s'obtindrà de forma automàtica a l'omplir el currículum, basant-se en els mèrits requerits en la base novena d'aquesta convocatòria, i publicarà un llistat, ordenat segons la puntuació obtinguda per tots els aspirants. Els candidats seran convocats per a la realització d'una entrevista. La falta d'assistència per part de la persona candidata a l'esmentada entrevista serà motiu d'exclusió d'aquesta del procés selectiu.  
  
Tant aquesta com les successives publicacions, s'efectuaran en la seu electrònica o portal institucional de la Generalitat en internet www.gva.es.  
5. Computats tots els punts, s'exposarà la llista dels candidats seleccionats, tal com s'establix en el paràgraf precedent, durant 10 dies, als efectes que els candidats puguen formular les al·legacions que consideren convenients.  
6. Transcorregut el termini d'al·legacions assenyalat anteriorment, es donarà per finalitzat el procés de selecció i, la comissió avaluadora, en el termini de 10 dies, elaborarà una proposta de resolució que contindrà la relació de beneficiaris i beneficiàries, així com una bossa de reserva constituïda pels aspirants que no resulten adjudicataris de les beques, prioritzada per ordre de puntuació per a cobrir les vacants que puguen sorgir durant el període de gaudi. Així mateix s'inclourà una relació dels aspirants les sol·licituds dels quals han sigut desestimades, indicant les causes que hagen motivat la seua denegació.  
  
Base novena. Barem per a avaluar els mèrits personals  
1. En la convocatòria regulada per aquestes bases seran tinguts en compte els següents criteris de valoració amb la ponderació que s'establix:  
A) Expedient acadèmic: fins a un màxim de 13 punts.  
1) La puntuació assignada a l'expedient acadèmic coincidirà amb la nota mitjana ponderada, donant lloc a una valoració entre 5 i 10 punts.  
  
Quan la ponderació s'haja realitzat amb un sistema de puntuació de 0-4, s'aplicarà allò que s'ha disposat en apartat 13.4 i 5 del Reial Decret 1267/1994, de 10 de juny, pel qual es modifica el Reial Decret 1497/1987, de 27 de novembre, pel qual s'establixen les directrius generals comunes dels plans d'estudis dels títols universitaris de caràcter oficial.  
2) Altres títols acadèmics oficials que no constituïsquen un requisit per a la concessió: es valorarà fins a un màxim de 3 punts a raó de:  
- Màster: 3 punts.  
- Altres llicenciatures o graus: 1 punt.  
B) Coneixements de valencià: fins a un màxim de 2.50 punts  
1) Només es valoraran els certificats expedits o homologats per la Junta Qualificadora de Coneixements de Valencià, d'acord amb la següent escala i es puntuarà exclusivament el nivell més alt acreditat:  
  
- Oral: 0,25 punts.  
- Elemental: 0,50 punts.  
- Mitjà: 0,75 punts.  
- Superior: 1,00 punt.  
2) Especialitat de Correcció de Textos: 0,50 punts.  
3) Especialitat en Llenguatge als Mitjans de Comunicació: 0,50 punts.  
4) Especialitat en Llenguatge Administratiu: 0,50 punts.  
C) Coneixement d'idiomes de la Unió Europea: fins a un màxim d'1 punt.  
1) Es valorarà cada nivell superat, d'acord amb el Marc Comú Europeu de Referència per a les Llengües, A1 A2 B1 B2 C1, amb 0,20 punts.  
  
La puntuació màxima que es podrà obtindre per al conjunt dels idiomes i cursos acreditats serà d'1 punt. Només es valoraran els títols expedits per les escoles oficials d'idiomes, universitats, ministeris o qualsevol organisme oficial acreditat. En el cas que el coneixement d'un idioma s'acredite per títol universitari i haja sigut valorat en l'apartat A.2 no es podrà computar també en aquest apartat.  
  
En cap cas es valorarà en aquest apartat els coneixements de valencià ni els cursos de l'apartat D següent.  
D) Coneixements addicionals: fins a un màxim de 4 punts.  
1) Cursos de formació relacionats amb l'objecte de la beca, fins a un màxim de 4 punts.  
Es valoraran els cursos de formació i perfeccionament de duració igual o superior a 15 hores que hagen sigut cursats o impartits per l'interessat, d'acord amb l'escala següent:  
a) De 200 o més hores, 3,00 punts.  
b) De 100 o més hores, 2,00 punts.  
c) De 75 o més hores: 1,50 punts.  
d) De 50 o més hores: 1,00 punt.  
e) De 25 o més hores: 0,50 punts.  
f) De 15 o més hores: 0,20 punts.  
Els centres de formació que impartisquen cursos han de ser organismes oficials o centres reconeguts.  
En cap cas es valoraran en aquest apartat els cursos a què es referixen els anteriors apartats B i C d'aquest barem.  
E) Altres mèrits: 2 punts.  
- Premis relacionats amb l'objecte de la beca obtinguts en règim de concurrència competitiva, es computaran a 0,50 per cada premi, fins a un màxim de 2 punts. Els esmentats premis s'acreditaran per l'organisme competent per a la seua concessió.  
F) Entrevista: fins a un màxim de 6,75 punts.  
La valoració que s'atorgue en aquest apartat no podrà superar el 30 % de la puntuació màxima que es puga obtindre per mitjà de la suma de la resta d'apartats que s'incloguen en aquesta base. La comissió avaluadora valorarà els coneixements i recursos que es posseïsquen sobre les distintes matèries de publicitat com disseny de pàgines web, gestió de les xarxes socials (community mànager), disseny gràfic on line i off line, màrqueting, l'experiència professional o laboral relacionada directament amb l'objecte de la beca convocada, o qualsevol altre aspecte relacionat amb l'objecte de la beca.  
2. En cas d'empat, es resoldrà per aquest ordre, a favor de la persona que en el moment de presentació de sol·licituds haja acreditat el reconeixement de l'òrgan competent de tindre una discapacitat, el ser víctima de violència de gènere o d'accions terroristes. En els altres casos d'empat, així com quan persistisquen aquests en els casos de discapacitats, víctimes de violència de gènere o d'accions terroristes, es considerarà primer el candidat que tinga la puntuació major obtinguda, d'acord amb allò que s'ha assenyalat a continuació, i per aquest ordre:  
- En primer lloc, aquella obtinguda en l'apartat relatiu a l'entrevista.  
  
- Si persistix la igualtat de puntuació, aquella obtinguda en l'apartat relatiu a l'expedient acadèmic.  
- Si persistix la igualtat de puntuació, aquella obtinguda en l'apartat relatiu als coneixements addicionals.  
- Si persistix la igualtat de puntuació, aquella obtinguda en l'apartat relatiu a coneixements de valencià.  
- Si persistix la igualtat de puntuació, aquella obtinguda en l'apartat relatiu a coneixements d'idiomes de la Unió Europea.  
- Si persistix la igualtat de puntuació, aquella obtinguda en l'apartat relatiu a altres mèrits.  
Si encara així persistira la igualtat, es dirimirà per ordre alfabètic de cognoms i nom, començant per la W, conforme el resultat del sorteig que va tindre lloc el dia 5 de desembre de 2014 (DOCV 7425, 17.12.2014).  
  
Base desena. Termini de resolució, notificació i recursos. òrgan competent per a l'ordenació, instrucció i resolució del procediment  
1. El termini màxim per a dictar i notificar la resolució sobre les sol·licituds formulades serà de tres mesos a comptar de la data de publicació d'aquesta convocatòria en el Diari Oficial de la Comunitat Valenciana, sense perjuí de l'ampliació dels terminis en els termes que preveu l'article 42 de la Llei de Règim Jurídic de les Administracions Públiques i del Procediment Administratiu Comú.  
Una vegada conclòs aquest termini sense que s'haja dictat i notificat resolució expressa, les persones interessades podran entendre desestimades les seues sol·licituds per silenci administratiu de conformitat amb el que establix l'article 55 de la Llei 9/2001, de 27 de desembre, de la Generalitat, de mesures fiscals, de gestió administrativa i financera, i d'organització de la Generalitat.  
2. L'òrgan encarregat de l'ordenació e instrucció del procediment serà la Direcció General de Relacions Informatives i Promoció Institucional que, d'ofici, acordarà totes les actuacions necessàries per a la determinació, coneixement i comprovació de les dades en virtut de les quals ha de dictar-se resolució.  
3. Vista la proposta motivada de resolució formulada per la comissió avaluadora, el director general de Relacions Informatives i Promoció Institucional, per delegació del president de la Generalitat, efectuada per resolució de 31 de juliol de 2015, dictarà la resolució de concessió prèvia fiscalització per part de la Intervenció Delegada, i es publicarà en el Diari Oficial de la Comunitat Valenciana.  
4. La publicació d'aquesta resolució produirà els efectes de notificació a les persones interessades, d'acord amb el que disposa els articles 58 i 59.6 de la Llei de Règim Jurídic de les Administracions Públiques i del Procediment Administratiu Comú, i s'inserirà la informació corresponent en la seu electrònica o portal institucional de la Generalitat en internet (www.gva.es).  
5. La resolució que es dicte esgota la via administrativa i, en contra, podrà interposar-se, potestativament, recurs de reposició davant de l'òrgan que ha dictat l'acte, en el termini d'un mes a comptar de l'endemà de la publicació de la resolució corresponent, o recurs contenciós administratiu davant de la Sala del Contenciosa Administratiu del Tribunal Superior de Justícia de la Comunitat Valenciana, en el termini de dos mesos a comptar des de l'endemà de la publicació de la resolució corresponent. Tot això, sense perjuí de la interposició, per part dels interessats, de qualsevol altre recurs que consideren convenient.  
  
  
Base onzena. Drets i obligacions de la persona beneficiària  
1. Les persones becades hauran d'estar al corrent en el compliment de les seues obligacions tributàries i davant de la Seguretat Social, tot això amb anterioritat a dictar-se la proposta de resolució de concessió de les beques, de conformitat amb el que establix l'article 14.1.e, de la Llei 38/2003 General de Subvencions, per al qual s'autoritza expressament a l'Administració per a la seua obtenció directa en presentar la sol·licitud.  
  
2. La persona beneficiària de la beca està obligada a incorporar-se al departament que se li indique en el termini establit, a realitzar l'activitat que ha motivat la concessió durant el període de gaudi, i guardar el degut secret i confidencialitat dels assumptes en què intervinga, així com a complir les obligacions establides tant en l'article 14 de la Llei General de Subvencions com en la mateixa convocatòria.  
  
3. La persona beneficiària està obligada a acceptar la concessió de la beca i renunciar a qualsevol altra beca coetània que es gaudisca.  
4. Per mitjà de l'acceptació de les bases de la convocatòria els becaris cedixen gratuïtament i de forma indefinida, els resultats que s'obtinguen com a conseqüència del desenvolupament de les beques a l'entitat concedent de la beca, que es reserva el dret de la seua publicació i utilització, llevat que les bases de la convocatòria, raonadament, o la normativa aplicable en determinades matèries disposen una altra cosa.  
5. Durant el període de gaudi de la beca, la persona beneficiària haurà d'exercir les pràctiques amb un horari màxim de 30 hores setmanals, que es distribuiran de la forma en què s'organitze per part del tutor o tutora de l'òrgan que exercix la tutela, i s'haurà d'advertir el fet que les pràctiques poden ser inclusivament en dies no laborables o festius i que podrà realitzar-se en qualsevol organisme de la Generalitat en tot el territori de la Comunitat Valenciana.  
6. Finalitzat el termini de duració de la beca, i amb l'informe favorable del tutor o tutora, s'expedirà el corresponent certificat d'aptitud i aprofitament a favor del becari o becària.  
  
Base dotze. Obligacions de l'entitat concedent  
Són obligacions de la Presidència de la Generalitat en relació amb les beques concedides d'acord amb aquestes bases:  
a) Proporcionar el suport necessari, així com facilitar la utilització dels mitjans, instruments i equips que resulten necessaris per al normal exercici de l'activitat objecte d'aquestes beques.  
b) Designar un tutor o tutora que coordinarà i orientarà les activitats a realitzar pels becaris, assignarà les funcions a realitzar en el curs de les seues pràctiques, realitzarà el seguiment i suport necessari, resolent els dubtes que puguen sorgir, i avaluarà el seu aprofitament.  
c) Vetlar pel desenvolupament adequat del programa de formació.  
d) Donar d'alta a les persones adjudicatàries d'aquestes beques i cotitzar el corresponent a la Seguretat Social.  
e) Expedir el corresponent certificat d'aptitud i aprofitament a favor del becari o becària, després de la finalització del termini de la beca i després d'informe favorable del/la tutor o tutora.  
  
Base tretze. Situacions de la persona beneficiària de la beca i règim d'incompatibilitats  
1. Quan el beneficiari o beneficiària de la beca siga un empleat de la Generalitat, quedarà en la situació administrativa que corresponga, d'acord amb la normativa corresponent en matèria de funció pública.  
  
2. Quan la persona beneficiària no mantinga cap relació amb la Generalitat, la concessió i aprofitament de la beca no implicarà cap vinculació laboral o administrativa amb el departament o entitat de la Generalitat que l'atorgue.  
3. Les beques objecte d'aquesta convocatòria són incompatibles amb l'exercici de qualsevol altra beca o ajuda, així com amb la realització de qualsevol altra activitat laboral remunerada que supose concurrència amb l'objecte i dedicació de la beca o que impedisca el compliment de les obligacions derivades del normal desenvolupament d'aquesta.  
  
Base catorze. Facultats d'interpretació i incidències  
1. El director general de Relacions Informatives i Promoció Institucional, per delegació del President de la Generalitat, efectuada per resolució de 31 de juliol de 2015, resoldrà tant els dubtes com els conflictes que pogueren plantejar els becaris i les becàries en l'exercici de la seua funció. Al mateix temps, resoldrà les incidències que es produïsquen durant el període de gaudi de les beques amb audiència prèvia de l'interessat. Aquesta direcció podrà proposar que es deixen sense efecte beques concedides, amb audiència prèvia dels interessats, en el cas d'incompliment d'obligacions per part dels becaris o becàries, o quan no realitzaren l'activitat que va motivar la concessió de les beques o deixaren de reunir els requisits necessaris, o quan s'incompliren, sense causa que ho justifique, les condicions establides en aquesta resolució.  
  
2. La renúncia a la beca suposarà la pèrdua de tots els drets inherents a aquesta i, per tant, el seu import deixarà de percebre's a partir d'aquest moment.  
3. En cas de produir-se alguna renúncia a la beca concedida, el director general de Relacions Informatives i Promoció Institucional podrà cobrir les vacants que pogueren produir-se, sempre que existisca la disponibilitat pressupostària corresponent i l'exercici de l'activitat que s'estiga efectuant així ho requerisca o aconselle, se servirà per a això de la borsa de reserva que resulte del procediment de selecció prèviament efectuat i en l'ordre establit en aquesta.  
4. En els supòsits en què per raó de part, adopció o acolliment s'interrompa el període de duració establit, la persona interessada continuarà meritant i percebent l'import de la beca atorgada i recuperarà amb posterioritat el període interromput.  
Igualment, en casos d'ingrés hospitalari prolongat es recuperarà amb posterioritat el temps de pràctiques interromput.  
  
Base quinze. Pèrdua del dret al cobrament i reintegrament  
1. Es produirà la pèrdua del dret al cobrament total o parcial de la beca en el cas de falta de justificació o de concurrència d'algunes de les causes previstes en l'article 37 de la Llei 38/2003, de 17 de novembre, General de Subvencions.  
2. Correspondrà el reintegrament de la quantitat percebuda i l'exigència de l'interés de demora corresponent des del moment del pagament de l'ajuda fins a la data en què s'acorde la procedència del reintegrament, d'acord amb el que disposa l'article 37 de la Llei 38/2003, de 17 de novembre, General de Subvencions, així com en els casos següents:  
a) Quan es destine la quantitat percebuda a altres fins diferents a la finalitat de l'ajuda.  
b) Quan s'incórrega en algun dels casos d'incompatibilitat de la beca establits en la base tretze.  
3. En la tramitació dels procediments es garantirà en tot cas el dret d'audiència a la persona interessada.  
  
Base setze. Tractament de dades personals  
Les dades personals de tots els interessats, recollides en el transcurs del procediment, seran incloses en un fitxer automatitzat de l'òrgan convocant, en els termes i condicions que s'arrepleguen en la Llei Orgànica 15/1999, de 13 de desembre, de protecció de dades de caràcter personal, així com en el Reial Decret 1720/2007, de 21 de desembre, pel qual s'aprova el Reglament de desplegament de l'esmentada Llei Orgànica.